
ΜΝΗΜΗ ΟΛΩΝ ΤΩΝ ΚΕΚΟΙΜΗΜΕΝΩΝ

2  Νοεμβρίου

 ΑΝΤΙΦΩΝΟ ΚΑΤΑ ΤΗΝ ΕΙΣΟΔΟ                      1 Θεσ 4,14. 1 Κορ 15,22

Όπως  ο Ιησούς πέθανε και αναστήθηκε με τον ίδιο τρόπο και ο Θεός θα συγκεντρώσει κοντά Του, μέσω του Ιησού, όσους έχουν κοιμηθεί.
Και όπως όλοι πεθαίνουν εξαιτίας του Αδάμ, έτσι, και όλοι θα ζωοποιηθούν χάρη του Χριστού.

ΣΥΝΑΠΤΗ ΔΕΗΣΗ 

Εισάκουσε, Κύριε, με ευμένεια την προσευχή μας, και αύξησε την πίστη μας στον Αναστημένο Υιό Σου, ώστε να ενισχύεται σε εμάς και η ελπίδα, ενώ θα αναμένουμε την Ανάσταση των κεκοιμημένων δούλων Σου. Δια του Κυρίου μας Ιησού Χριστού, του Υιού Σου, ο οποίος είναι Θεός, και μαζί με Εσένα και το Άγιο Πνεύμα, ζει και βασιλεύει στους αιώνες των αιώνων.

ΠΡΩΤΟ ΑΝΑΓΝΩΣΜΑ

Ανάγνωσμα από την επιστολή του αποστόλου Παύλου προς Θεσσαλονικείς                                                                   (4,13-14. 17β-18)

Αδελφοί, δε θέλουμε να αγνοείτε σχετικά μ’ αυτούς που έχουν κοιμηθεί, ώστε να μη λυπάστε όπως και οι υπόλοιποι που δεν κατέχουν την ελπίδα. Διότι αν πιστεύουμε ότι ο Ιησούς πέθανε και αναστήθηκε, με τον ίδιο τρόπο και ο Θεός θα συγκεντρώσει κοντά του, μέσω του Ιησού, όσους έχουν κοιμηθεί. Κι έτσι θα είμαστε πάντοτε με τον Κύριο. Οπότε, παρηγορείτε ο ένας τον άλλο με αυτά τα λόγια.                                                   Λόγος του Κυρίου

ΑΝΤΙΦΩΝΙΚΟΣ ΨΑΛΜΟΣ            Ψαλμός 23          (22) (1-3α.3β-4.5.6)

Αντίφωνο:    Αν πορευθώ κάτω από τη σκιά του θανάτου* 
                          δε θα φοβηθώ κακό, διότι εσύ είσαι μαζί μου.

Ο Κύριος είναι ο ποιμένας μου.*
Τίποτα δε μου λείπει. 
Σε τόπο χλοερό με εγκατέστησε*
Σε ήρεμα νερά με οδήγησε,/ αναζωογονεί την ψυχή μου. Αντ.
Αντίφωνο:    Αν πορευθώ κάτω από τη σκιά του θανάτου* 
                          δε θα φοβηθώ κακό, διότι εσύ είσαι μαζί μου.

Με καθοδηγεί στους δρόμους της δικαιοσύνης,*
Από αγάπη για το όνομά του.
Αλλά κι αν πορευθώ κάτω από τη σκιά του θανάτου,*
Δε θα φοβηθώ κακό, διότι εσύ είσαι μαζί μου. Αντ.

Το ποιμαντικό ραβδί και η βακτηρία σου*
Αυτά με παρηγόρησαν.
Ετοίμασες εμπρός μου τραπέζι *
Ενώπιον των εχθρών μου που με θλίβουν. Αντ.

Αρωμάτισες με λάδι την κεφαλή μου*
Ξεχειλίζει το ποτήρι μου.
Η καλοσύνη σου και το έλεος σου*
Θα με συνοδεύουν όλες τις ημέρες της ζωής μου.
Και θα κατοικώ στον οίκο του Κυρίου*
Για ημέρες ατελείωτες. Αντ.

ΔΕΥΤΕΡΟ ΑΝΑΓΝΩΣΜΑ 

Ανάγνωσμα από την επιστολή του αποστόλου Παύλου προς τους Ρωμαίους                                                                                 (6,3-4.8-9)

Αδελφοί, μήπως αγνοείτε ότι όσοι βαπτιστήκαμε στο Χριστό Ιησού, έχουμε βαπτισθεί στο θάνατό του; Έχουμε ενταφιαστεί, λοιπόν, μαζί του, με το Βάπτισμα στο θάνατο, ώστε όπως ο Χριστός αναστήθηκε από τους νεκρούς μέσω της δόξας του Πατέρα, έτσι και εμείς να πορευθούμε μέσα σε μια νέα ζωή. Αν όμως πεθάναμε μαζί με το Χριστό, πιστεύουμε πως θα ζήσουμε επίσης μαζί του, γνωρίζοντας ότι ο Χριστός, αναστημένος από τους νεκρούς, δεν πεθαίνει πια και ότι ο θάνατος δεν έχει επάνω του καμία εξουσία.                                                                                        Λόγος του Κυρίου

ΠΡΟΚΕΙΜΕΝΟ ΕΥΑΓΓΕΛΙΟΥ            - Αλληλούια -            Ιω 11,25α.26β
Ελάτε, εσείς οι ευλογημένοι από τον Πατέρα μου, κληρονομείστε τη Βασιλεία που έχει ετοιμασθεί για σας από τη δημιουργία του κόσμου, λέει ο Κύριος.

ΕΥΑΓΓΕΛΙΟ                                                                                                                   

Ανάγνωσμα από το κατά Ιωάννη άγιο Ευαγγέλιο               (14,1-6)

Τον καιρό εκείνο, είπε ο Ιησούς στους μαθητές του: " Ας μη ταράζεται η καρδιά σας. Πιστεύετε στο Θεό, πιστεύετε και σε μένα. στην οικία του Πατέρα μου υπάρχουν πολλοί τόποι διαμονής. Αλλιώς θα σας έλεγα ότι πηγαίνω να σας ετοιμάσω τόπο; Κι αν πάω και σας ετοιμάσω τόπο, πάλι θα έλθω και θα σας πάρω κοντά μου, ώστε όπου είμαι εγώ να είστε και εσείς. Και όπου πηγαίνω, γνωρίζετε το δρόμο".
Του λέει ο Θωμάς: " Κύριε, δε γνωρίζουμε που πηγαίνεις. Πώς μπορούμε να γνωρίζουμε το δρόμο;" Του λέει ο Ιησούς: " Εγώ είμαι η οδός και η αλήθεια και η ζωή. Κανένας δεν πηγαίνει στον Πατέρα, παρά μόνο μέσα από μένα."                               Λόγος του Κυρίου

	ΔΕΗΣΕΙΣ ΤΩΝ ΠΙΣΤΩΝ

Αδελφοί αγαπητοί, ας απευθύνουμε τις δεήσεις μας στον παντοκράτορα Θεό Πατέρα ο οποίος ανέστησε από τους νεκρούς τον Υιό του τον Ιησού Χριστό τον Κύριο μας και ας προσευχηθούμε για τη σωτηρία ζώντων και νεκρών,  λέγοντας:
                                                         
Εισάκουσέ μας, Κύριε

- Για την Αγία Εκκλησία του Θεού, ώστε με θάρρος και παρρησία να δίνει στον κόσμο την μαρτυρία για τον Ιησού Χριστό σταυρωμένο και αναστημένο, ας παρακαλέσουμε τον Κύριο.

- Για τους αδελφούς μας που έλαβαν στο βάπτισμα την απαρχή της Αιώνιας Ζωής, και που την ανέπτυξαν με τα Μυστήρια της Εκκλησίας μας, ώστε να λάβουν μέρος στη Βασιλεία του Θεού, ας παρακαλέσουμε τον Κύριο.

 - Για τους αδελφούς μας που υποφέρουν από τον πόνο του
πένθους, ώστε να βρουν την αληθινή παρηγοριά στο κήρυγμα
της ανάστασης του Χριστού, ας παρακαλέσουμε τον Κύριο.
 
-Για τις ψυχές των αδελφών, φίλων, συγγενών και των ευεργετών μας, ώστε ο Θεός Πατέρας να ανταμείψει τους κόπους των και να τους αναπαύσει, ας παρακαλέσουμε τον Κύριο.
 
- Για όλους εμάς, οι οποίοι συγκεντρωθήκαμε εδώ με πίστη και
αδελφική αγάπη, ώστε να βρεθούμε όλοι μαζί συγκεντρωμένοι
στη Βασιλεία του Θεού, ας παρακαλέσουμε τον Κύριο.

+ Πατέρα επουράνιε, η προσευχή μας ας είναι βοήθεια και
δροσιά στις ψυχές των αδελφών μας, που κάλεσες κοντά σου.
Ελευθέρωσέ τες από κάθε μόλυσμα αμαρτίας και χάρισέ τους το
Φως το ανέσπερο. Δια του Ιησού Χριστού του Κυρίου μας, ο
οποίος ζει και βασιλεύει στους αιώνες των αιώνων.

ΔΕΗΣΗ ΠΡΟΣΚΟΜΙΔΗΣ

Εξευμενίσου, Κύριε, χάρη σ’ αυτή τη θυσία, ώστε όλοι οι κεκοιμημένοι δούλοι σου, να γίνουν δεκτοί στη δόξα του Υιού σου, ο οποίος μας ενώνει με το μυστήριο της αγάπης. Δια του Ιησού Χριστού του Κυρίου μας, ο οποίος ζει και βασιλεύει στους αιώνες των αιώνων. 

ΑΝΤΙΦΩΝΟ ΚΑΤΑ ΤΗΝ ΚΟΙΝΩΝΙΑ                                                           Ιω 11,25-26

Εγώ είμαι η ανάσταση και η ζωή, λέει ο Κύριος, όποιος πιστεύει σ' εμένα, και αν πεθάνει, θα ζήσει και όποιος ζει και πιστεύει σ' εμένα δεν θα πεθάνει ποτέ.

ΔΕΗΣΗ ΜΕΤΑ ΤΗΝ ΚΟΙΝΩΝΙΑ

Οι κεκοιμημένοι δούλοι σου, Κύριε, για τους οποίους τελέσαμε το πασχαλινό μυστήριο, ας φθάσουν στην ουράνια κατοικία του φωτός και  της ειρήνης. Δια του Ιησού Χριστού του Κυρίου μας, ο οποίος ζει και βασιλεύει στους αιώνες των αιώνων. 
